EkBass/fiwiki-20250220-pages-articles huggingface dataset:
Neumann

Neumann voi tarkoittaa esimerkiksi seuraavia: * Neumann, Suomessa 1980-luvun lopulla toiminut yhtye ====Henkilöitä:==== * Alfred Neumann (1895–1952), saksalainen kirjailija * Balthasar Neumann (1687–1753), saksalainen arkkitehti * Elisabeth Noelle-Neumann (1916–2010), saksalainen valtiotieteilijä * Erich Neumann (1892–1948), saksalainen natsipoliitikko * Erich Neumann (1905–1960), saksanjuutalainen psykologi * Franz Ernst Neumann (1798–1895), saksalainen fyysikko, matemaatikko ja mineralogi * Franz Leopold Neumann (1900–1954), saksalais–amerikkalainen oikeusoppinut ja Frankfurtin koulukunnan edustaja * Hannah Neumann (s. 1984), saksalainen poliitikko ja europarlamentaarikko * John Neumann (1811–1860), yhdysvaltalainen katolinen piispa, redemptoristi, kirkkojen rakennuttaja ja pyhimys * John von Neumann (1903–1957), amerikanjuutalainen matemaatikko, tietotekniikan ja peliteorian kehittäjä * Jutta Neumann (s. 1932), saksalainen keihäänheittäjä * Jörg Neumann (s. 1941), saksalainen aitajuoksija * Klaus Neumann (1923–2000), saksalainen sotilaslentäjä * Kurt Neumann (1908–1958), saksalais-yhdysvaltalainen elokuvaohjaaja * Margarete Buber-Neumann (1901–1989), saksalainen kirjailija * Oscar Rudolph Neumann (1867–1946), saksalainen lintutieteilijä * Paul Neumann (1875–1932), itävaltalainen uimari * Pertti Neumann (s. 1959), suomalainen muusikko, Dingo-yhtyeen laulaja * Robert Neumann (1897–1975), itävaltalainen kirjailija * Therese Neumann (1898–1962), saksalainen katolinen mystikko ja stigmaatikko * Tobi Neumann (s. 1965), saksalainen muusikko * Václav Neumann (1920–1995), tšekkiläinen kapellimestari * Wilhelm Neumann-Torborg (1856–1917), saksalainen kuvanveistäjä. == Katso myös == * Neuman, useiden eri henkilöiden nimi.
Ullanlinna

Ullanlinna () on Helsingin eteläisen kantakaupungin kaupunginosa, joka tunnetaan nykyisin muun muassa lukuisista puistoistaan. Sen väkiluku on yli 10 700\. Kaupunginosan ”linna”-nimi on 1700-luvun linnoitussuunnitelmien perua. ”Ulla”-nimi taas tulee kuningatar Ulriika Eleonooran (1688–1741) mukaan. Nykyinen rakennuskanta on suurelta osin jugendia. Ullanlinnan suurin puisto on Tähtitornin vuori, jossa on Carl Ludvig Engelin suunnittelema observatorio. Ylioppilaat juhlivat perinteisesti vappuaamua Ullanlinnanmäellä, joka kuitenkin sijaitsee viereisessä Kaivopuiston kaupunginosassa. Huomattava osa Salatut elämät -sarjan ulkokuvauksista on kuvattu Ullanlinnassa, erityisesti Huvilakadulla. Vuonna 2015 ulkokohtauksia alettiin kuitenkin kuvata Konalassa ja Munkkiniemessä. == Liikenneyhteyksiä == Ullanlinnaan pääsee neljällä eri raitiovaunulinjalla: linjat 1, 10 ja 2/3 (muuttaa linjanumeroa Olympiaterminaalilla). Runkobussilinjat 20 ja 30 palvelevat myös Ullanlinnaa. Kuva:Neitsytpolun ja Pietarinkadun risteys.jpg|Neitsytpolun ja Pietarinkadun risteys. Kuva:Tehtaankatu.jpg|Tehtaankatu. Kuva:Ullanlinna (Ulrikasborg), Helsinki.jpg|Kapteeninkatu noin vuonna 1900. Kuva:Laivanvarustajankatu 2019.jpg|Laivanvarustajankatu. == Lähteet == == Aiheesta muualla == * Interaktiivinen Ullanlinnan kartta (helsinginkartta.fi) * Korttelit.fi: kartta ja valokuvia * Luokka:Seulonnan keskeiset artikkelit
Nicolaus Otto

Nicolaus August Otto (10. kesäkuuta 1832 – 26. tammikuuta 1891) oli saksalainen bensiini- eli ottomoottorin keksijä. Hän laati ensimmäisen kuvauksen keksinnöstään vuonna 1876. Siinä hän totesi, että moottorin teho kasvaa merkittävästi, kun kaasuseosta puristetaan kokoon ennen sen sytyttämistä. Tämä tapahtuu nelitahtimoottorissa, kun mäntä puristaa kaasuseoksen sylinterinkantta vastaan.Nikolaus Otto Spartacus Otto kiinnostui Jean-Joseph-Etienne Lenoirin kehittämästä kaasumoottorista ja kehitti siihen parannuksia. Otto ja Eugen Langen rakensivat oman ilmanpaineessa toimivan moottorinsa vuonna 1864, joka sai vuoden 1867 Pariisin maailmannäyttelyssä paremman vastaanoton kuin muut kaasumoottorit koska heidän moottorinsa toimi paremmalla hyötysuhteella. Otto kehitti nelitahtisen moottorin, jossa seoksen puristus mahdollisti hyötysuhteen parantumisen alle viidestä prosentista viiteentoista prosenttiin 1880- ja 1890-luvuilla. == Lähteet == == Aiheesta muualla == Luokka:Saksalaiset keksijät Luokka:Vuonna 1832 syntyneet Luokka:Vuonna 1891 kuolleet
Viuhahtaminen

Viuhahtaminen on alastomana juoksua julkisella paikalla. Esimerkiksi urheilutapahtumat ovat suosittuja paikkoja viuhahduksille. Viuhahtamisesta tuli suosittu villitys 1970-luvun alussa. Maailman laajimmin nähty viuhahdus tapahtui vuonna 1974 Oscarien jakotilaisuudessa, kun silloin 33-vuotias Robert Opel viuhahti näyttämön halki ja näytti samalla sormillaan V-merkkiä. Suurin joukkoviuhahdus eli alastonjuoksu, noin 1 500 mies- ja naisopiskelijaa kerralla, tapahtui tiettävästi Georgian yliopistossa 1974 Griffith, Benjamin: College Fads , St. James Encyclopedia of Popular Culture, Gale 2000. Vaatii HighBeam-tilauksen.Pearson, Andy: 1974: Univ. 'cracks' streaking record, The Red & Black, University of Georgia 5.5.2004. Viitattu 17.7.2016.. Kuuluisa viuhahtaja on Mark Roberts, jonka tiedetään esiintyneen monissa suurissa urheilutapahtumissa vuonna 1993 alkaneella urallaan. Hän itse on kertonut viuhahtaneensa kaikkiaan 570 kertaa yhteensä 24 eri maassa. Yleensä viuhahtamista ilmenee enemmän miesten kuin naisten keskuudessa ja sen voi liittää myös opiskelijakulttuuriin. Itse viuhahtamisen syynä voi olla huomionhakuisuus ja se voi liittyä esimerkiksi vedonlyöntiin. Toisaalta viuhahtaminen voi olla myös irvailua liikoja sääntöjä kohtaan ja jopa pienimuotoista anarkiaa. Viuhahtaja voi toimia myös mainosmielessä tai yhteiskunnallisen huomion herättämiseksi. Muun muassa The Sun tabloidi-lehti on tunnettu useasti toistuvista tempauksista, joissa lehti maksaa urheilukentille tms. juokseville viuhahtajille, joiden ihossa tai muussa mukanaan pitämässä esineessä mainostetaan kyseistä lehteä. Yhteiskunnallisesta vaikuttamisesta nakuilun keinoin merkittävimpiä ovat turkiksia vastustava PETA-järjestö, jonka "olen mieluummin alasti kuin pidän turkiksia" kampanja on saanut monet huippumallit ja kuuluisuudet nakuilemaan, ja Fuck for Forest, ryhmä, joka haluaa pelastaa sademetsät viuhahtamalla ja pornoa tekemällä. == Katso myös == * Elokuva Viu-hah hah-taja 1974. * Irwin Goodmanin musiikkikappale ”Viuhahdus” 1974. == Lähteet == == Aiheesta muualla == * Ylioppilaslehden artikkeli 4/2000 * Mark Roberts - kuuluisa viuhahtaja * Ylen Elävä arkisto – Viuhahtelu puhutti 1970-luvulla * Ian Bradshaw'n valokuva The Twickenham Streaker (1974) Luokka:Huumorin muodot Luokka:Alastomuus
Icelandair

Icelandair on Islannin kansallinen lentoyhtiö. Yhtiön kotikenttänä toimii Keflavíkin kansainvälinen lentoasema. Nykyään Icelandair on Islannin suurin kuljetusyhtiö. Icelandair tarjoaa lentoja Atlantin yli siten, että matkaan kuuluu parin tunnin välipysähdys Islannissa. == Historia == Icelandair aloitti toimintansa vuonna 1937 käyttäen nimeä Flugfelag Akureyrar. Yhtiön kotipaikkana toimi tällöin pohjoisislantilainen Akureyrin kaupunki. Vuonna 1943 yhtiö siirsi toimintansa Reykjavíkiin ja muutti nimensä Flugfelag Islandsiksi. Vuonna 1944 Flugfelag Islands sai ensimmäisen kilpailijansa – Loftleiðirin. 1945 Flugfélag Íslands aloitti ensimmäisenä islantilaisena lentoyhtiönä kansainväliset lennot Largsiin, Skotlantiin. Loftleiðir seurasi Flugfélag Íslandsin jalanjälkiä ja aloitti pari vuotta myöhemmin oman kansainvälisen liikenteensä. Vuonna 1953 Loftleiðir aloitti myös ensimmäiset lennot Islannista Atlantin yli. Kilpailu jatkui vuoteen 1973 asti, jolloin lentoyhtiöt yhdistyivät toisiinsa. Tällöin myös nimi vaihtui Flugleiðiriksi, joka muodostui yhtiöiden edellisten nimien yhdistelmästä. Muutamaa vuotta myöhemmin nimi vaihtui kansainvälisemmäksi Icelandairiksi, joka on käytössä tänäkin päivänä. Flugleiðir-nimeä kuitenkin käytettiin yhä Islannin sisäisessä markkinoinnissa. Vuonna 2003 Icelandair sai kilpailijakseen halpalentoyhtiö Iceland Expressin, joka lensi Keflavikistä Kööpenhaminaan ja Lontooseen Lokakuusta 2005 lähtien Icelandair-yhtiön omistaja on ollut Icelandair Group, joka omistaa kymmenkunta matkailualalla ja lentoliikenteessä toimivaa yhtiötä. Icelandair aloitti helmikuussa 2015 kahdesti viikossa liikennöidyn lennon Reykjavikista Birminghamiin. Kohteeseen, joka oli lentoyhtiön viides Britanniassa, lennettiin Boeing 757 -lentokoneilla. == Laivasto == === Nykyinen laivasto === Huhtikuussa 2024 Icelandairin laivasto koostuu seuraavista konetyypeistä. Laivaston keski-ikä on 16,9 vuotta. Icelandairin laivasto Konetyyppi Lukumäärä Tilauksia Matkustajapaikkoja Huomautuksia Airbus A321LR — 5 vahv. myöh. Toimitukset alkavat vuonna 2024. Korvaa Boeing 757 -koneet. Airbus A321XLR — 25 vahv. myöh. Toimitukset alkavat vuonna 2029. Korvaa Boeing 757 -koneet. Boeing 737 MAX 8 15 1 160 Boeing 737 MAX 9 4 178 Boeing 757-200 13 — 184 Poistetaan laivastosta vuoteen 2026 mennessä. Korvataan Airbus A321 -koneilla. Boeing 757-300 2 — 225 Boeing 767-300ER 3 — 262 De Havilland Canada Dash 8 Q200 3 — 37 liikennöijänä Air Iceland Connect De Havilland Canada Dash 8 Q400 3 — 72 76 Yhteensä 43 31 Icelandair Cargon rahtilaivasto Konetyyppi Lukumäärä Tilauksia Huomautuksia Boeing 757-200PF 1 — Boeing 767-300BCF 2 — Yhteensä 3 0 == Katso myös == *Icelandair Group *FL Group == Lähteet == == Aiheesta muualla == *Yhtiön suomenkielinen kotisivu Luokka:Islantilaiset lentoyhtiöt Luokka:Kansalliset lentoyhtiöt Luokka:Islantilaiset pörssiyhtiöt
Ben Johnson (pikajuoksija)

Benjamin Sinclair ”Ben” Johnson CM (s. 30. joulukuuta 1961 Falmouth, Jamaika) on kanadalainen entinen pikajuoksija, joka sittemmin jäi kiinni dopingista. Hänen päämatkansa oli 100 metrin juoksu. Johnsonin ensimmäiset MM-kilpailut olivat Helsingissä 1983, jolloin hänen kisataipaleensa jäi semifinaaleihin. Johnson juoksi tuolloin kuudenneksi ajalla 10,44. Seuraavan vuoden olympialaisissa Los Angelesissa hän juoksi 100 metriä aikaan 10,22, joka riitti kolmanteen tilaan. Carl Lewis ja Sam Graddy jättivät vielä Johnsonin taakseen. Johnson juoksi myös Kanadan joukkueessa Tony Sharpen, Desei Williamsin ja Sterling Hindsin kanssa 4 × 100 metrillä. Joukkueen aika oli 38,70 ja se riitti kolmanteen tilaan. Ura jatkui nousujohteisena, ja vuoden 1987 Rooman maailmanmestaruuskilpailuissa Johnson voitti 100 metrin juoksun maailmanennätysajalla 9,83. Soulin olympialaisissa 1988 Johnson voitti jälleen ja paransi maailmanennätystään aikaan 9,79. Hän jäi kuitenkin tämän jälkeen kiinni kiellettyjen aineiden käytöstä ja sai kahden vuoden kilpailukiellon. Johnson esiintyi uransa huipulla ollessaan näkyvästi mainoksissa ja sai rahakkaita sponsorisopimuksia, mutta rahahanat hyytyivät nopeasti dopingkäryn jälkeen. Hän ei kuitenkaan luovuttanut, vaan osallistui kilpailukiellon päätyttyä Tokion MM-kisoihin 1991 ja Barcelonan olympialaisiin 1992 kohtalaisella menestyksellä. Tokiossa Johnson osallistui 4 × 100 metrin viestiin, joka päättyi Kanadan osalta loppukilpailun kahdeksanteen sijaan. Barcelonassa hän juoksi 100 metrillä ja 4 × 100 metrillä Kanadan joukkueessa välieräpaikan. Tammikuussa 1993 Johnson jäi uudestaan kiinni dopingista Montrealin sisäratakilpailuissa ja sai elinikäisen kilpailukiellon. Kaikki hänen tuloksensa mitätöitiin, mukaan lukien halliratojen 60 metrin maailmanennätys. Myöhemmin Johnson on kertonut useaan otteeseen olleensa sabotaasin ja salaliiton uhri Soulin tapahtumissa. Valmentajan todistuksen mukaan vaikka Johnson käytti dopingia kuten muutkin, juuri doping-näytteestä löytynyt stanotsololi ei kuulunut Johnsonin käyttämiin doping-aineisiin. == Lähteet == ==Aiheesta muualla== * Ylen Elävä arkisto: Ben Johnson kiinni steroideista Luokka:Kanadalaiset pikajuoksijat Luokka:Dopingrikkomuksesta tuomitut kanadalaiset Luokka:Dopingrikkomuksesta tuomitut yleisurheilijat Luokka:Kanadalaiset olympiamitalistit Luokka:Member of the Order of Canada Luokka:Vuonna 1961 syntyneet Luokka:Elävät henkilöt
Commodore LCD

Commodore LCD oli kokeellinen tietokonemalli, josta on joissakin tilanteissa käytetty lyhennettä C=LCD tai CLCD, jonka virheellisesti on luultu tarkoittavan Color-LCD eikä Commodore LCD kuten pitäisi. Se oli prototyyppi, josta on olemassa vain muutama kappale. Laitteessa hyödynnettiin samoja resursseja kuin esimerkiksi Commodore 16 -koneessa. Commodore LCD julkaistiin tammikuussa 1985. == Tekniset tiedot == *Suoritin: *MOS 65C102 *1 tai 2 MHz (tieto vaihtelee lähteestä riippuen ) *96 kB RAM ja 32 kB ROM *Tekstitilassa: 80 × 16 merkkiä *Grafiikkatilassa: 480 × 128 pikseliä *Ei ääntä == Käyttöjärjestelmä == *BASIC version 3.6 (lähes yhteensopiva BASIC versio 7:n kanssa) *Laite sisälsi useita ohjelmia, joista esimerkkeinä: **Tekstinkäsittely **Taulukkolaskenta **Taskulaskin == Lisälaitteita == *Paristokäyttöinen tulostin (yksi prototyyppi) *Sisäänrakennettu 300 baudinen modeemi. Luokka:Commodore
Hakuninmaa

Hakuninmaa () on Helsingin Kaarelan kaupunginosaan kuuluva asuinalue. Hakuninmaan itä- ja pohjoispuolella on Keskuspuisto, eteläpuolella Maununneva, lounaassa Kannelmäki ja lännessä Mätäjoki ja sen takana Malminkartano. Hakuninmaan muodostavat Kalannintien ympäristö, joka on alun perin 1950-luvulla rakennettua rintamamiestaloaluetta, sekä toisaalta Perhekunnantien seutu, jossa on valtaosin 1980-luvulla rakennettuja puurakenteisia, arava-rahoitteisia yksi- ja kaksikerroksisia rivi- ja paritaloja. Hämeenlinnanväylän länsipuolella Hakuninmaahan kuuluu Runonlaulajantien ympäristö sekä muusta Hakuninmaasta erillään Sorolantien ja Laitilantien ympäristöt. Hakuninmaahan luettiin aiemmin myös erillinen, Vantaaseen rajoittuva Hakuninmaantien alue, joka oli pieni teollisuusalue. Nykyisin Kuninkaantammen kaupunginosaksi kutsuttavalle alueelle on rakenteilla usean tuhannen asukkaan kaupunginosa. Perhekunnantiellä toimii päiväkoti ja vuoteen 2015 aktiivisessa toiminnassa ollut kioski sekä läntisellä Hakuninmaalla Kannelmäen peruskoulun yläaste ja ruotsinkielinen ala-aste Kårböle lågstadieskola. Lähin ala-aste sijaitsee Kanneltiellä Kannelmäessä. Muuten lähimmät palvelut sijaitsevat Kannelmäessä sekä Vantaan Kaivokselassa ja Myyrmäessä. Hakuninmaan asuinalueet ovat sijaintinsa puolesta hyvin rauhallisia, muun muassa läpikulkuliikenteen puuttuessa kokonaan. Alueelta pääsee myös helposti Keskuspuiston ulkoilumaastoihin, muun muassa Haltialan alueelle ja Vantaanjoen varteen Pitkäkoskelle, jossa on myös suojeltu rinnelehto. Paloheinän ulkoilukeskus ja Pitkäkosken maja palvelevat samoin lähistöllä. Hakuninmaalle pääsee keskustasta ja Kannelmäestä kulkevilla linjoilla runkolinjalla 40 ja 42 . Myös Hämeenlinnanväylää kulkevilla busseilla on pysäkkejä Hakuninmaan kohdalla. Perhekunnantie 2.jpg|Perhekunnantie Serkustentie.jpg|Serkustentie Hakuninmaan päiväkoti.jpg|Hakuninmaan päiväkoti == Lähteet == * Helsinki alueittain 2005. 205 Kaarelan peruspiiri (pdf) === Viitteet === == Aiheesta muualla == * Hakuninmaa satelliitista. Hakuninmaa sijaitsee Malminkartanon itäpuolella, Vantaan eteläpuolella ja rajoittuu idässä Keskuspuistoon. Luokka:Kaarela Luokka:Suomen asuinalueet Luokka:Helsingin osa-alueet
Vaakuna

Vaakuna on vaakunaselityksen määrittämä, kilvelle sijoitettu heraldinen tunnus. == Vaakunan osat == Katso myös: Vaakunan osat Täydellisen sukuvaakunan osia ovat kilpi, kypärä tai kirkkoaiheinen päähine, kypäränpeite, lakipunos ja kypäränkoriste. Lisäksi vaakunassa voi olla kaulakoru ja arvokruunu, postamentti ja kilvenkannattajat, kunniamerkki, tunnuslause ja sotahuuto. sekä kuninkaan vaakunan osat kruunausviitta. == Vaakunalajit == Vaakuna voi olla: *Sukuvaakuna, joko aatelisvaakuna tai porvarisvaakuna (sukuvaakunat). *Yhteisövaakuna, kuten valtionvaakuna (esimerkiksi Suomen vaakuna), läänin vaakuna (Oulun läänin vaakuna), maakuntavaakuna, hiippakuntavaakuna, kunnan vaakuna (Porin vaakuna, Kihniön vaakuna), kiltavaakuna, yhdistysvaakuna (sukuseuravaakuna). *Ammattivaakuna, esim. piispan vaakuna, kirkollinen vaakuna sekä presidentin vaakuna. *Henkilövaakuna, (porvarisvaakuna) jonka kuka tahansa voi ottaa käyttöön, sekä kuninkaan aateloiman henkilön periytyvä aatelisvaakuna. == Vaakunan käyttö == Vaakunoiden käyttöön ja asetteluun liittyy erilaisia sääntöjä. Vaakunat tulee esimerkiksi liittää ajoneuvoihin aina niin, että ne ovat menosuuntaan. Esimerkiksi Suomen vaakunan tulee olla ajoneuvojen oikeassa kyljessä niin, että leijona katsoo oikealle, jotta ei synny vaikutelmaa, että leijona peruuttaa, kun ajoneuvo liikkuu eteenpäin. == Katso myös == * Suomen kunnanvaakunat * Suomen kirkolliset vaakunat * Ruotsin kuntavaakunat * Luettelo itsenäisten valtioiden vaakunoista == Lähteet == *B. Harald Hellström: Kort handledning i heraldik. Helsingfors 1941 === Viitteet === == Aiheesta muualla == * Gunnar Clément : Ukko-Pekan ja sotamarsalkka Mannerheimin vaakunat. Aatelismerkkien synty ja kehitys vuosisatojen kuluessa, Hakkapeliitan joulu, 01.12.1934, s. 34, Kansalliskirjaston digitaaliset aineistot * Luokka:Seulonnan keskeiset artikkelit
Luettelo Espanjan maakunnista pinta-alan mukaan

Tämä on luettelo Espanjan maakunnista järjestettynä pinta-alan mukaan. Sija Maakunta Pinta-ala Itsehallintoalue 1 Badajoz 21 766 km² Extremadura 2 Cáceres 19 868 km² Extremadura 3 Ciudad Real 19 813 km² Kastilia- La Mancha 4 Zaragoza 17 274 km² Aragonia 5 Cuenca 17 140 km² Kastilia- La Mancha 6 Huesca 15 636 km² Aragonia 7 León 15 581 km² Kastilia ja León 8 Toledo 15 370 km² Kastilia- La Mancha 9 Albacete 14 926 km² Kastilia- La Mancha 10 Teruel 14 810 km² Aragonia 11 Burgos 14 292 km² Kastilia ja León 12 Sevilla 14 036 km² Andalusia 13 Córdoba 13 771 km² Andalusia 14 Jaén 13 496 km² Andalusia 15 Granada 12 647 km² Andalusia 16 Salamanca 12 350 km² Kastilia ja León 17 Guadalajara 12 214 km² Kastilia- La Mancha 18 Lleida 12 173 km² Katalonia 19 Murcia 11 313 km² Murcia 20 Valencia 10 806 km² Valencia 21 Asturia 10 604 km² Asturia 22 Zamora 10 561 km² Kastilia ja León 23 Navarra 10 391 km² Navarra 24 Soria 10 306 km² Kastilia ja León 25 Huelva 10 128 km² Andalusia 26 Lugo 9 856 km² Galicia 27 Almería 8 775 km² Andalusia 28 Valladolid 8 110 km² Kastilia ja León 29 Palencia 8 052 km² Kastilia ja León 30 Ávila 8 050 km² Kastilia ja León 31 Madrid 8 028 km² Madrid 32 La Coruña 7 950 km² Galicia 33 Barcelona 7 728 km² Katalonia 34 Cádiz 7436 km² Andalusia 35 Málaga 7 308 km² Andalusia 36 Ourense 7 273 km² Galicia 37 Segovia 6 921 km² Kastilia ja León 38 Castellón 6 632 km² Valencia 39 Tarragona 6 303 km² Katalonia 40 Girona 5 910 km² Katalonia 41 Alicante 5 817 km² Valencia 42 Cantabria 5 321 km² Cantabria 43 La Rioja 5 045 km² La Rioja 44 Baleaarit 4 992 km² Baleaarit 45 Pontevedra 4 495 km² Galicia 46 Las Palmas 4 066 km² Kanariansaaret 47 Santa Cruz de Tenerife 3 381 km² Kanariansaaret 48 Álava 3 037 km² Baskimaa 49 Vizcaya 2 217 km² Baskimaa 50 Guipúzcoa 1 980 km² Baskimaa == Katso myös == * Luettelo Espanjan maakunnista väkiluvun mukaan * Luettelo Espanjan itsehallintoalueista pinta-alan mukaan * Luettelo Espanjan itsehallintoalueista väkiluvun mukaan Maakunnista pinta-alan mukaan * Pinta-alan mukaan
Luettelo Espanjan maakunnista väkiluvun mukaan

Tämä on luettelo Espanjan maakunnista järjestettynä väkiluvun mukaan. Väkilukutiedot 1.1.2021. Sija Maakunta Väkiluku Itsehallintoalue 1 Madrid 6 751 251 Madrid 2 Barcelona 5 714 730 Katalonia 3 Valencia 2 589 312 Valencia 4 Sevilla 1 947 852 Andalusia 5 Alicante 1 881 762 Valencia 6 Málaga 1 695 651 Andalusia 7 Murcia 1 518 486 Murcia 8 Cádiz 1 245 960 Andalusia 9 Baleaarit 1 173 008 Baleaarit 10 Vizcaya 1 154 334 Baskimaa 11 Las Palmas 1 128 539 Kanariansaaret 12 La Coruña 1 120 134 Galicia 13 Santa Cruz de Tenerife 1 044 405 Kanariansaaret 14 Asturia 1 011 792 Asturia 15 Zaragoza 967 452 Aragonia 16 Pontevedra 944 275 Galicia 17 Granada 921 338 Andalusia 18 Tarragona 822 309 Katalonia 19 Girona 786 596 Katalonia 20 Córdoba 776 789 Andalusia 21 Almería 731 792 Andalusia 22 Guipúzcoa 726 033 Baskimaa 23 Toledo 709 403 Kastilia-La Mancha 24 Badajoz 669 943 Extremadura 25 Navarra 661 537 Navarra 26 Jaén 627 190 Andalusia 27 Castellón 587 064 Valencia 28 Cantabria 584 507 Cantabria 29 Huelva 525 835 Andalusia 30 Valladolid 519 361 Kastilia ja León 31 Ciudad Real 492 591 Kastilia-La Mancha 32 León 451 706 Kastilia ja León 33 Lleida 439 727 Katalonia 34 Cáceres 389 558 Extremadura 35 Albacete 386 464 Kastilia-La Mancha 36 Burgos 356 055 Kastilia ja León 37 Álava 333 626 Baskimaa 38 Salamanca 327 338 Kastilia ja León 39 Lugo 326 013 Galicia 40 La Rioja 319 796 La Rioja 41 Ourense 305 223 Galicia 42 Guadalajara 265 588 Kastilia-La Mancha 43 Huesca 224 264 Aragonia 44 Cuenca 195 516 Kastilia-La Mancha 45 Zamora 168 725 Kastilia ja León 46 Palencia 159 123 Kastilia ja León 47 Ávila 158 421 Kastilia ja León 48 Segovia 153 663 Kastilia ja León 49 Teruel 134 545 Aragonia 50 Soria 88 747 Kastilia ja León 51 Melilla 86 261 Andalusia 52 Ceuta 83 517 Andalusia == Katso myös == * Luettelo Espanjan maakunnista pinta-alan mukaan * Luettelo Espanjan itsehallintoalueista pinta- alan mukaan * Luettelo Espanjan itsehallintoalueista väkiluvun mukaan == Lähteet == Maakunnista väkiluvun mukaan * Väkiluvun mukaan
Pontevedra (maakunta)

Pontevedra on maakunta Atlantin rannikolla luoteisessa Espanjassa Galician itsehallintoalueen lounaisosassa. Sen rajanaapureita ovat Portugali sekä A Coruñan, Lugon ja Ourensen maakunnat. Pontevedran väkiluku on 942 731 (vuonna 2017) ja pinta-ala 4 495 neliökilometriä. 8 prosenttia väestöstä asuu pääkaupungissa Pontevedrassa. Maakunnan suurin kaupunki on Vigo. Maakunnassa on yhteensä 62 kuntaa. Pontevedra jakaa Las Islas Atlánticas de Galician kansallispuiston A Coruñan maakunnan kanssa. == Lähteet == == Aiheesta muualla == Luokka:Pontevedran maakunta
Vallankumouksellinen nuorisoliitto

Vallankumouksellinen nuorisoliitto (VKN) oli vuosina 1986–1991 toiminut suomalainen vasemmistolainen nuorisojärjestö. Liitossa vaikuttivat Demokraattisen Vaihtoehdon ja Suomen Kommunistisen Puolueen (yhtenäisyys) nuoret kannattajat. SKDL:n nuorisojärjestö Suomen Demokraattinen Nuorisoliitto hajosi vuoden 1985 liittokokouksen jälkeen, kun Suomen Kommunistisen Puolueen (SKP) enemmistön kannalla olleet syrjäyttivät SKP:n taistolaisen opposition kannattajat järjestön päätöksenteosta. Oppositio jäi tappiolle äänin 300–200. Vuonna 1986 oppositio järjestäytyi nimellä Punaisen nuorison neuvosto. Neuvostoa johti Markku Kangaspuro. Toukokuussa SDNL erotti noin 500 osastoa, jotka olivat tekemisissä PNN:n kanssa.Youth League Leadership Suspended 500 Sections (Tiedonantaja 19.5.1987) teoksessa JPRS report West Europe Foreign Broadcast Information Service 13.8.1987 VKN perustettiin syksyllä 1987 Oulussa SKP:n opposition muodostaman Devan nuorisojärjestöksi.Communist Democratic Alternative Establishes Own Youth Group (Helsingin Sanomat 4.10.1987). teoksessa JPRS report West Europe Foreign Broadcast Information Service 1.2.1988 VKN julkaisi lehteä Muutos – vallankumouksellinen nuorisolehti (1986–1990). Sitä kustansi aluksi Idän pikajuna -niminen yhdistys, joka toimi rekisteröitymisvaiheessa VKN:n perustana. VKN:n järjestämiä tempauksia olivat muun muassa Freda 42:n ja Työvoimaministeriön valtaukset, Ankkalinna-tapahtuma sekä "Nokia – saappaat veressä" -kampanja. VKN osallistui ahkerasti esimerkiksi Rauhanpuolustajien toimintaan. VKN kuului (SDNL:n tavoin) Demokraattisen nuorison maailmanliittoon. VKN:llä oli läheiset suhteet NKP:n nuorisojärjestö Komsomoliin. VKN päätti lopettaa toimintansa syyskuussa 1990 Helsingissä pidetyssä ylimääräisessä liittokokouksessa, johon otti osaa noin kolmekymmentä edustajaa. Kokouksen mukaan kahden erillisen nuorisojärjestön ylläpito ei ollut enää tarpeellista, kun vasemmistovoimat oli yhdistetty Vasemmistoliittoon. VKN kehotti osastojaan anomaan SDNL:n jäsenyyttä ja liiton toiminta oli tarkoitus lopettaa kesään 1991 mennessä. VKN:n alasajosta vastanneeseen neuvostoon kuuluivat puheenjohtaja Markku Tihilä, pääsihteeri Reko Ravela ja varapuheenjohtaja Aino Halonen. ==Lähteet== Luokka:Demokraattinen vaihtoehto Luokka:Suomalaiset kommunistiset nuorisojärjestöt Luokka:Entiset suomalaiset poliittiset nuorisojärjestöt
Lugo (maakunta)

Lugo on maakunta Atlantin rannikolla luoteisessa Espanjassa Galician itsehallintoalueen koillisosassa. Sen rajanaapureita ovat Asturian, Leónin, Ourensen, Pontevedran ja A Coruñan maakunnat. Lugon väkiluku on 333 634 (vuonna 2017) ja pinta-ala 9 856 neliökilometriä. Neljännes väestöstä asuu pääkaupungissa Lugossa. ===Maakunnan suurimmat kunnat (2017)=== Kunta Väkiluku 1-Lugo 97 995 2-Monforte de Lemos 18 783 3-Viveiro 15 550 4-Vilalba 14 354 5-Sarria 13 359 6-Ribadeo 9 962 7-Foz 9 931 8-Burela 9 524 9-Chantada 8 371 10-Guitiriz 5 512 == Lähteet == == Aiheesta muualla == Luokka:Lugon maakunta
Palencia (maakunta)

Palencia on maakunta pohjoisessa Espanjassa, Kastilia ja Leónin itsehallintoalueen pohjoisosassa. Sen rajanaapureita ovat Leónin, Kantabrian, Burgosin ja Valladolidin maakunnat. Palencian väkiluku on 163 390 (vuonna 2017) ja pinta-ala 8 053 neliökilometriä. 45 prosenttia väestöstä asuu pääkaupungissa Palenciassa. Maakunnassa on yhteensä 191 kuntaa, joista yli puolet ovat alle 200 asukkaan kyliä. == Lähteet == == Aiheesta muualla == Luokka:Palencian maakunta
Toledo (maakunta)

Toledo on maakunta keskisessä Espanjassa Kastilia-La Manchan itsehallintoalueen länsiosassa. Sen rajanaapureita ovat Madridin, Cuencan, Ciudad Realin, Badajozin, Cáceresin ja Ávilan maakunnat. Toledon väkiluku on 686 841 (vuonna 2017) ja pinta-ala 15 370 neliökilometriä. Vain noin yhdeksäsosa väestöstä asuu pääkaupungissa Toledossa, joka on myös itsehallintoalueen pääkaupunki. Maakunnassa on yhteensä 204 kuntaa. Espanjan pienin kunta, 5 asukkaan Illán de Vacas sijaitsee Toledon maakunnassa. Toledo jakaa Cabañerosin kansallispuiston Ciudad Realin kanssa. == Lähteet == == Aiheesta muualla == *
Zamora (maakunta)

Zamora on maakunta läntisessä Espanjassa Kastilia ja Leónin itsehallintoalueen länsiosassa. Sen rajanaapureita ovat Portugali sekä Ourensen, Leónin, Valladolidin ja Salamancan maakunnat. Zamoran väkiluku on 177 404 (vuonna 2017) ja pinta-ala 10 561 neliökilometriä. Lähes kolmannes väestöstä asuu pääkaupungissa Zamorassa. == Lähteet == == Aiheesta muualla == Luokka:Zamoran maakunta
Teruel (maakunta)

Teruel () on maakunta keskisessä Espanjassa Aragonian itsehallintoalueen eteläosassa. Sen rajanaapureita ovat Tarragonan, Castellónin, Valencia, Cuencan, Guadalajaran ja Zaragozan maakunnat. Maakunnan koillisosa on osa Aragonian katalaaninkielistä Franja de Ponent -aluetta. Teruelin pinta-ala on 14 810 neliökilometriä. Sen väkiluku on 135 562 (vuonna 2017) ja väestötiheys 9,2 asukasta neliökilometrillä. Noin neljännes väestöstä asuu pääkaupungissa Teruelissa. Maakunnassa on yhteensä 236 kuntaa, joista yli puolet ovat alle 200 asukkaan kyliä. == Lähteet == == Aiheesta muualla == *
Soria (maakunta)

Soria on maakunta keskisessä Espanjassa, Kastilia ja Leónin itsehallintoalueen itäosassa. Sen rajanaapureita ovat La Riojan, Zaragozan, Guadalajaran, Segovian ja Burgosin maakunnat. Sorian pinta-ala on 10 303 neliökilometriä ja väkiluku 88 903 (vuonna 2017), mikä tekee siitä tässä suhteessa Espanjan pienimmän. Myös sen väestötiheys alle 9 asukasta neliökilometrillä on yksi Euroopan unionin pienimpiä. Lähes 40 prosenttia väestöstä asuu pääkaupungissa Soriassa. Maakunnassa on yhteensä 183 kuntaa, joista lähes puolet ovat alle 100 asukkaan kyliä; yli tuhannen asukkaan kuntia on vain 12. == Lähteet == == Aiheesta muualla == *
Ourense (maakunta)

Ourense (esp. Orense) on maakunta luoteisessa Espanjassa Galician itsehallintoalueen kaakkoisosassa. Sen rajanaapureita ovat Portugali sekä Pontevedran, Lugon, Leónin ja Zamoran maakunnat. Ourensen pinta-ala on 7 273 neliökilometriä ja väkiluku 311 680 (vuonna 2017). Noin kolmasosa väestöstä asuu pääkaupungissa Ourensessa. Muita tärkeitä kaupunkeja ovat Verín, Ribadavia, Allariz, A Rua, Carballiño ja Xinzo de Limia. Maakunnassa on yhteensä 92 kuntaa. Koska Ourensen maakunnassa puhutaan virallisina kielinä sekä galician että espanjan kieltä, siitä käytetään molempia kirjoitusasuja, Ourense (galicia) ja Orense (espanja). == Lähteet == == Aiheesta muualla == Luokka:Ourensen maakunta
Lleida (maakunta)

Lleida (espanjaksi Lérida) on maakunta itäisessä Espanjassa Katalonian itsehallintoalueen länsiosassa. Sen rajanaapureita ovat Ranska ja Andorra sekä Gironan, Barcelonan, Tarragonan, Zaragozan ja Huescan maakunnat. Lleidan väkiluku on 432 384 (2017). Noin 30 prosenttia väestöstä asuu pääkaupungissa Lleidassa (Lérida). Muita merkittäviä kaupunkeja ovat La Seu d'Urgell, Mollerussa, Cervera ja Tàrrega. Maakunnassa on yhteensä 231 kuntaa. Aigüestortes i Estany de Sant Mauricin kansallispuisto sijaitsee Lleidassa. Maakunta on suuri hedelmien tuottaja. Lleida on maakunnan katalaaninkielinen nimi ja myös virallinen espanjankielinen nimi Espanjan hallituksen mukaan. Espanjan kielessä on kuitenkin hyväksytty myös muoto Lérida. == Lähteet == == Aiheesta muualla == *
Sainte-Chapelle

Sainte-Chapelle on goottilaistyylinen kappeli, joka sijaitsee Pariisissa Île de la Citén saarella Pariisin oikeuspalatsin sisäpihalla. Ranskan kuningas Ludvig IX Pyhä rakennutti Sainte-Chapellen saarella sijainneen kuninkaallisen palatsin yhteyteen ylimitoitetuksi ”pyhäinjäännöslippaaksi” Bysantista tuomilleen pyhäinjäännöksille (Jeesuksen orjantappurakruunu ja ristin palasia). Sainte-Chapellen suunnitelmat tehtiin vuonna 1241 ja rakennustyöt aloitettiin vuonna 1246. Rakennus vihittiin käyttöön 26. huhtikuuta 1248. [ { "type": "ExternalData", "service": "geoshape", "ids": "Q193193", "properties": {"fill": "#ff0000", "stroke": "#ff0000", "stroke-width": 2} }, { "type": "ExternalData", "service": "geoshape", "ids": "Q2981", "properties": {"fill": "#00ff00", "stroke": "#00ff00", "stroke-width": 2} } ] Kun Pariisin keskustassa suoritettiin Napoleon III:n aikana 1800-luvulla laajoja uudelleenrakennustöitä, rakennettiin myös vanhan kuninkaanpalatsin tilalle suuri oikeuspalatsi, jonka sisäpihalle Sainte-Chapelle jäi. Sainte- Chapellessa, erityisesti sen yläkappelissa, seinien pirstominen valoa läpi päästäviksi lasimaalausikkunoiksi on viety äärimmilleen. Ikkunat esittävät Kristuksen kärsimystä, kappelissa säilytettyjen pyhäinjäännösten historiaa ja kohtauksia Vanhasta testamentista. Sainte-Chapelle toimi aluksi linnankappelina. Useimmat pyhäinjäännökset, joita säilytettiin keskellä kuoria sijaitsevalla korokkeella, tuhoutuivat Ranskan suuressa vallankumouksessa. Loput on siirretty Notre Dameen. Tiedosto:La Sainte Chapelle de Paris.jpg|Sainte-Chapelle Pariisin oikeuspalatsin pihalta. Tiedosto:Sainte Chapelle Sud.jpg|Etelästä. Tiedosto:Sainte-Chapelle de Paris vue du Palais de justice.JPG|Kahden kerroksen sisäänkäynnit länsisivulla. Tiedosto:Sainte- Chapelle 529.jpg|Ylemmän kappelin sisäänkäynti. Tiedosto:Paris (75), Sainte- Chapelle, plan.png|Pohjapiirros. Tiedosto:Paris Sainte-Chapelle Innen Oberkirche Altar 3.jpg|Yläkappelin alttari Tiedosto:Interior of Sainte- Chapelle, Paris 28 April 2018.jpg|Sisältä. Tiedosto:La Sainte-Chapelle (Paris) (40560119881).jpg Tiedosto:Chapelle Basse @ Sainte-Chapelle @ Paris (30029316106).jpg|Alakappeli Tiedosto:L'abside de la chapelle basse (Sainte- Chapelle, Paris) (38746119350).jpg|Alemman kappelin apsis. == Lähteet == == Aiheesta muualla == * Kirkon kotisivut Luokka:Pariisin kirkot Luokka:Kivikirkot
Michael Gerber

Michael Gerber (Yhdysvallat, s. 1969) on Barry Trotter -sarjan kirjoittaja. Sarja parodioi J. K. Rowlingin Harry Potter -kirjoja. Gerber eli lapsuutensa ja nuoruutensa St. Louisissa. Hän opiskeli historiaa Yalen yliopistossa, ja kirjoitti humoristisia tekstejä The Yale Herald ja Yale Record -lehtiin. Gerber vuonna 1991. Hän muutti ensin mm. New Yorkiin, sitten Seattleen, missä hän kirjoitti kolumneja Seattle Weekly -lehteen. Vuonna 1995 Gerber palasi takaisin New Yorkiin. Yhdessä opiskelutoverinsa Jonathan Schwarzin kanssa hän kirjoitti tarinoita mm. The New Yorker-, The Atlantic Monthly- ja Esquire- lehtiin. Vuonna 2000 Gerber muutti Chicagoon, missä hän oli käynyt lukionsa. Erinäisten työelämän yritysten jälkeen hän ryhtyi kirjoittamaan Harry Potter -parodiaa. Hän julkaisi kirjan Barry Trotter and the Unauthorized Parody (Barry Trotter ja Häpeämätön parodia) omakustanteena joulukuussa 2001, koska yksikään kustantamo ei ollut uskaltanut ottaa käsikirjoitusta julkaisuohjelmaansa lakisyytösten pelossa. Kirja julkaistiin myöhemmin Isossa- Britanniassa nimellä Barry Trotter and the Shameless Parody, ja se pysyi myydyimpien kirjojen listalla puolen vuoden ajan. == Tuotanto == === Barry Trotter -kirjat === * * * === Muut Gerberin kirjat === Gerberin parodia elokuvana ajankohtaiseksi puheenaiheeksi nousseesta Narnia-sarjasta julkaistiin suomeksi vuonna 2006 nimellä Blarnia. == Aiheesta muualla == * Michael Gerberin blogisivusto. ===Kirja-arvioita ja -arvosteluita=== * Amerikkalainen humoristi kirjoitti parodian Harry Potterista, HS / Keijo Kettunen, 8.1.2002 (maksumuuri) * Barry Trotter laiskottelee ja jahtaa tyttöjä, HS / Anu Uimonen, 8.1.2002 (maksumuuri) * Häpeämätön pilaversio, HS / Nea Jokinen, 12.11.2005 (maksumuuri) * Esa Mäkinen: Vaikutelmia: Paskaa. Ylioppilaslehti 5.5.2006. Luokka:Yhdysvaltalaiset fantasiakirjailijat Luokka:Vuonna 1969 syntyneet Luokka:Elävät henkilöt
Nukus

Nukus (karakalpakiksi Nókis, ) on Karakalpakian autonomisen tasavallan pääkaupunki Uzbekistanin länsiosassa Keski-Aasiassa. Se sijaitsee Karakalpakian eteläosassa Turkmenistanin rajan tuntumassa Amudarja-joen varrella Kyzyl Kumin aavikon länsipuolella Harezmin keitaalla. Kaupungista on matkaa Uzbekistanin pääkaupunkiin Taškentiin 1 255 km. Nukusin asukasluku on 194 700 (1997). Nukus on Karakalpakian liikenteellinen keskus. Siellä on lentokenttä ja linja-autoasema sekä rautatieyhteys Uzbekistanin pääkaupunkiin Taškentiin ja Kazakstanin puolelle Almatyyn. Kaupungissa on kevyttä teollisuutta muun muassa elintarviketeollisuutta. Kaupungin nähtävyyksistä mainittakoon Igor Savitskin galleria, jossa on taidekokoelma, jossa on Stalinin kaupunkiin 1920- ja 1930-luvuilla karkottamien taiteilijoiden töitä. Kaupungissa on myös Berdašin kunniaksi pystytetty patsas. Hän oli 1800-luvun suurin karakalpakialainen runoilija ja valtiomies. Kaupungista on noin 200 kilometriä Araljärvelle ja Araljärven ympäristökatastrofi vaikuttaa myös Nukusissa. Alueen ilmasto on alkanut muuttua ja Nukusissakin kärsitään keskimäärin 10 hiekka- ja pölymyrskystä vuodessa. Venäläiset perustivat Nukusin 1827, mutta kaupunki alkoi kehittyä ja kasvaa vasta 1930-luvulla. Karakalpakian pääkaupunki siitä tuli 1925. == Lähteet == ==Aiheesta muualla== Luokka:Karakalpakstan Luokka:Uzbekistanin kaupungit
Samarkand

Samarkand (, , , ) on Samarkandin alueen pääkaupunki Uzbekistanin itäosassa Zeravšan-joen laaksossa lähellä Tadžikistanin rajaa Keski-Aasiassa. Kaupungin asukasluku on 596 000 (2008). Kaupungin teollisuus tuottaa teetä, viiniä, tekstiilejä, lannoitteita ja moottoripyörien osia. Samarkand on Keski-Aasian vanhin kaupunki. Se jakaantuu uuteen ja vanhaan kaupunkiin. Vanhassa kaupungissa on muun muassa 1300- ja 1400-luvuilta peräisin olevia moskeijoita ja 1400-luvulla rakennettu Timur Lenkin mausoleumi. Kaupungissa on yliopisto ja antiikin historian museo. == Historia == Samarkandin alue asutettiin noin 2000 vuotta eaa. Sittemmin Samarkandista tuli Persian Sogdianan maakunnan pääkaupunki, tosin kaupungista käytettiin tuolloin nimeä Maracanda. Makedonian hallitsija Aleksanteri Suuri valloitti kaupungin 329 eaa. Kaupungista kehittyi sittemmin merkittävä kauppakeskus Kiinan ja Välimeren välisessä kaupankäynnissä. Arabit valloittivat kaupungin 700-luvun alussa, jolloin väestö käännytettiin islamiin. Mongolivalloittaja Tšingis-kaani tuhosi joukkoineen lähes koko kaupungin 1220. Samarkandin uusi kukoistusaika alkoi, kun valloittaja Timur Lenk teki siitä valtakuntansa pääkaupungin vuonna 1369. Uzbekit valloittivat kaupungin 1500 ja perustivat Buharan emiirikunnan 1784. Kaupunki joutui Buharan mukana Venäjän vaikutuspiiriin 1868, jolloin sen merkitys kauppapaikkana jälleen kasvoi. Vuonna 1920 kaupunki liitettiin Neuvostoliittoon, jossa se kuului aluksi Buharan neuvostotasavaltaan. Uzbekistanin neuvostotasavalta perustettiin 1924 ja Samarkand oli sen pääkaupunkina vuoteen 1930 asti. Vuodesta 1991 Samarkand on ollut osa itsenäistä Uzbekistania. Samarkand juhli 2500-vuotispäiviään vuonna 1969, kunnes arkeologit löysivät tekstejä, joiden mukaan kaupunki on tunnettua vanhempi. 2750-vuotispäivät järjestettiin elokuussa 2007. == Maantiede ja ilmasto== Samarkand sijaitsee Uzbekistanin itäosassa suuressa keitaassa Zeravšan-joen laaksossa. Vanhan kaupungin asemakaava on säilynyt ajalta, jolloin kaupunkia ympäröi muuri, jossa oli kuusi porttia, ja kadut kulkivat porteilta kaupungin keskustaan. Muuria ei enää ole. Uudemman venäläisen osan rakentaminen alkoi 1871, ja se laajeni voimakkaasti neuvostoaikana. Tällä alueella on puistoja ja julkisia rakennuksia kuten oppilaitoksia ja teattereita. Kaupungin keskustassa on laaja Registanin aukio. Bibi Khanumin moskeija on yksi maailman suurimmista. Monet rakennukset liittyvät Timur Lenkin ja hänen pojanpoikansa Ulugh Begin elämään. Samarkandissa on kesällä kuumaa (kesä-, heinä- ja elokuun keskimääräinen yli 32 astetta) ja talvella kylmää (joulu-, tammi- ja helmikuun keskimääräinen alin vähän pakkasen puolella). Sadetta saadaan eniten maalis- ja huhtikuussa, kesäkuusta syyskuuhun ei sada juuri lainkaan. == Lähteet == Luokka:Uzbekistanin kaupungit Luokka:Unescon maailmanperintökohteet Uzbekistanissa Luokka:Samarkandin alue
Kokand

Kokand () on kaupunki Ferganan alueella Uzbekistanissa. Se sijaitsee Soʻxjoen alajuoksulla Fergananlaakson länsiosassa 90 kilometriä Ferganan kaupungista länteen. Kokandissa oli arviolta 308 100 asukasta vuonna 2024. Silkkitien varrella sijainnut Kokand mainitaan eri nimillä 900-luvulta lähtien. Mongolit hävittivät sen 1200-luvulla, minkä jälkeen paikalla oli pieni kylä. Vuonna 1711 sinne alettiin rakentaa Eskiqoʻrgonin linnoitusta, jonka valmistuttua vuonna 1732 Kokandista tuli Kokandin kaanikunnan pääkaupunki. Kokand oli 1800-luvun vaihteessa tärkeä kaupan ja käsityöammattien keskus, jossa harjoitettiin myös tieteitä ja taiteita. Buharan kaanikunta valtasi sen vuonna 1842 ja Venäjä vuonna 1876. Kokand oli sen jälkeen Ferganan alueen hallinnollinen keskus, kunnes vuonna 1877 aluehallinto siirrettiin Novyi Margelaniin. 1800-luvun lopulla kaupunkiin syntyi puuvilla- ja silkkiteollisuutta. Kokand oli myös koulukaupunki, jossa toimi 1900-luvun alussa perinteisten oppilaitosten ohella moderneja perus- ja ammattikouluja. Kaupungissa ilmestyi useita uzbekinkielisiä sanomalehtiä. Joulukuussa 1917 siellä perustettiin bolševikkien vastainen Kokandin hallitus, joka kukistettiin verisesti helmikuussa 1918. Nykyään Kokand on tärkeä liikenne-, teollisuus- ja kulttuurikeskus. Sen kautta kulkee Taškentin ja Andižanin välinen rautatie, ja sieltä on maantieyhteydet Fergananlaakson kaupunkeihin ja Taškentiin. Kokandin lentoasema ei ole käytössä. Kaupungissa on tekstiili-, elintarvike-, kemian, metalli- ja rakennustarviketeollisuutta. Kokandissa toimii kasvatustieteellinen korkeakoulu, ammatti- ja taideoppilaitoksia, draamateatteri ja kansanteatteri. Kaupungin suurin nähtävyys on Xudoyor-kaanin 1860-luvulla rakennuttama palatsi, jossa toimii kotiseutumuseo. Muita kohteita ovat 1800-luvun alussa pystytetty perjantaimoskeija, Norboʻtabiy-kaanin hautamuistomerkki Dahmai shohon sekä monet madrasat. Kokandissa syntyneille modernin uzbekkikirjallisuuden edelläkävijöille Muhammad Aminxoʻja Muqimiylle ja Hamza Hakimzoda Niyoziylle on omistettu omat museonsa. ==Lähteet== ==Aiheesta muualla== Luokka:Ferganan alue Luokka:Uzbekistanin kaupungit
Qarshi

Qarshi (uzb. kyrill. Қарши, ) on kaupunki ja Qashqadaryon alueen keskus Uzbekistanin eteläosassa. Se sijaitsee Qashqadaryojoen varrella 450 kilometriä Taškentista lounaaseen. Kaupungissa oli 295 600 asukasta vuonna 2024. ==Historia== Seudun vanhin tunnettu kaupunkiasutus on 800–700-luvuilla syntynyt ja 500-luvun tienoilla ennen ajanlaskun alkua linnoitettu Yerkoʻrgʻon, jonka eräät tutkijat uskovat olevan Aleksanteri Suuren Keski- Aasian sotaretken yhteydessä mainittu Nautaka. Se sijaitsi noin kymmenen kilometriä Qarshista luoteeseen. Seuraava historiallisissa lähteissä mainittu kaupunki oli 500–600-lukujen kiinalaisen kronikan Našebo tai Bolo, jonka uskotaan sijaineen seitsemän kilometriä Qarshista etelälounaaseen Zahhoki- Moron -nimisessä paikassa. Arabiankielisissä lähteissä sitä kutsutaan nimillä Nakhšab tai Nasaf. Ennen 700-luvun arabivalloitusta kaupunki siirtyi Qarshin luoteispuolelle Qashqadaryojoen varrella sijaitsevaan Shulluktepaan. Nasafista kehittyi 1100-luvulla suuri alueellinen keskus, mutta se tuhoutui mongolivalloituksen aikana 1200-luvun alkupuolella. Nykyinen Qarshi lienee perustettu Tšagatai-kaani Kebekin aikana 1300-luvun alussa. Sen kautta kulki muinainen kauppareitti Buharasta Afganistaniin ja Intiaan. Muureilla, torneilla ja vallihaudalla varustetun linnoituksen ympärille syntyi myöhemmin muurin ympäröimä esikaupunki. Qarshi oli alueellinen sotilas- ja hallintokeskus sekä kauppapaikka, joka 1700-luvun lopulta lähtien toimi myös Buharan kaanikunnan vallanperijöiden asuinpaikkana. 1800-luvun lopulla se oli Buharan jälkeen kaanikunnan suurin kaupunki. Vuosina 1926–1937 sen nimenä oli Behbudiy, ja vuonna 1943 siitä tuli aluekeskus. ==Liikenne ja talous== Qarshista on maantie- ja rautatieyhteydet Buharaan, Shahrisabziin, Samarkandiin, Termiziin ja Turkmenistaniin. Kaupungin lähellä sijaitsee lentoasema. Kaupunki on maatalous- ja maakaasuntuotantoalueen keskus. Ympäröivällä keidasalueella viljellään varsinkin vehnää ja puuvillaa, ja Qarshin arolla harjoitetaan karjanhoitoa. Kaasuteollisuus on keskittynyt Muborakiin ja Sho‘rtaniin. Qarshissa on tekstiili-, elintarvike-, rakennustarvike- ja muoviteollisuutta. Kaupunki on tunnettu lyhytnukkaisista matoistaan. ==Kulttuuri== Qarshissa toimii opettajakorkeakoulun pohjalta vuonna 1992 perustettu yliopisto sekä tekninen ja talouskorkeakoulu. Kulttuurilaitoksia ovat kotiseutumuseo ja musiikki- ja draamateatteri. Kaupungin rakennusmuistomerkkeihin kuuluvat 1500-luvulta peräisin olevat Odinan ja Ko‘kgumbazin moskeijat, 1900-luvun alussa rakennetut madrasat ja Qashqadaryon ylittävä silta. Lähiseudun nähtävyyksiä ovat Husam otan ja Sulton Mirhaydarin mausoleumit. ==Lähteet== ==Aiheesta muualla== * Qarshin kaupungin sivusto Luokka:Qashqadaryon alue Luokka:Uzbekistanin kaupungit
SID

SID voi tarkoittaa seuraavia asioita: * Studio into development, SiD, http://www.isid.in * Service Innovation and Design, http://servicedesign.laurea.fi/ * Servizio informazioni difesa. Italian sotilaallinen tiedustelupalvelu vuosina 1966-1977. * Sound Interface Device MOS 6581 * Sähköinen identiteetti * Saab Information Display, Saabin malleissa NG900 (1994-1998), 9-3 ja 9-5 käytetty infopaneeli, jossa näkyvät mm. ajotietokoneen tiedot, SIDistä on myöhemmissä malleissa kehittyneemmät ja monipuolisemmat versiot SID2 ja SID3. * SID, japanilainen yhtye * Standard Issue Death, suomalainen yhtye. * Sid, sukunimenä: ** Maria Sid (s. 1968), suomalainen näyttelijä fr:Sid (homonymie) sv:Sid
Namangan

Namangan on kaupunki ja Namanganin alueen hallinnollinen keskus Uzbekistanissa. Se sijaitsee Fergananlaakson pohjoisosassa 280 kilometriä Taškentista itään. Kaupungissa oli 696 500 asukasta vuonna 2024. Namangan sijaitsee Namangansoyjoen ja Pohjois-Ferganan kanavan yhtymäkohdassa 450 metrin korkeudella merenpinnasta. Kaupungin pinta-ala on 83,3 neliökilometriä. Keskilämpötila on tammikuussa –2,3 ja heinäkuussa 26,3 astetta. Kaupunki on syntynyt 1600-luvulla sen jälkeen kun maanjäristys tuhosi Fergananlaakson muinaisen pääkaupungin Axsikentin. Se kuului 1700-luvulta lähtien Kokandin kaanikuntaan. Namangan oli kuvernöörin asuinpaikka sekä tärkeä käsityöammattien ja kaupan keskus. Vuosina 1842–1845 kaupunki ympäröitiin korkealla muurilla. Venäjän valloitettua alueen Namangan toimi piirikunnan keskuksena. Vuonna 1912 rakennettiin sen kautta kulkeva rautatie. Neuvostoaikana kaupunkiin syntyi teollisuutta. Sen väestö on kymmenkertaistunut vuodesta 1897 ja yli kaksinkertaistunut vuodesta 1989. Namanganin kautta kulkee Fergananlaakson kehätie. Sen lähellä sijaitsee kansainvälinen lentoasema. Kaupungissa on varsinkin tekstiili- ja elintarviketeollisuutta. Kaupungissa toimii yliopisto, tekninen ja talouskorkeakoulu, opettajakorkeakoulu, kotiseutumuseo sekä musiikki- ja draamateatteri. Nähtävyyksiin kuuluvat 1700-luvulla pystytetty Hoʻja Aminin mausoleumi moskeijoineen sekä 1900-luvun alussa rakennetut Mulla Qirgʻizin madrasa ja Ota Valixonin moskeija. ==Lähteet== ==Aiheesta muualla== * Namanganin kaupungin sivusto Luokka:Namanganin alue Luokka:Uzbekistanin kaupungit
Moynaq

Moynaq () on kaupunki Karakalpakian pohjoisosassa Uzbekistanissa Keski- Aasiassa. Se oli aikoinaan Araljärven satamakaupunki, mutta Araljärven kutistumisen myötä se on jäänyt sisämaahan. Kalastus ja kalanjalostus työllistivät aikoinaan 30 000 henkeä. Kaupungissa on nykyään enää noin 13 500 asukasta.Число постоянных жителей в Республике Каракалпакстан на 1 января 2018 года , Портал открытых данных Республики Узбекистан Moynaq oli virkeä kalastuskeskus ja Uzbekistanin ainoa satamakaupunki, jossa oli kymmeniä tuhansia asukkaita. Nykyään kaupunki sijaitsee noin 150 kilometrin päästä Araljärven rannasta. Kaupungin ympäristö on pahasti saastunut puuvillaviljelmillä käytetyillä myrkyillä. Myrkylliset hiekkamyrskyt nostattavat saastunutta entistä merenpohjaa ilmaan ja aiheuttavat jäljelle jääneille asukkaille sairauksia. Moynaqin ympäristössä on lukuisia ruosteisia neuvostoaikaisia kalastusaluksia, jotka ovat jääneet sijoilleen järven kuivumisen jälkeen. Kaupungin keskustassa sijaitsee yksihuoneinen museo, joka on omistettu Moynaqin perinnölle. == Lähteet == ==Aiheesta muualla== Luokka:Karakalpakstan Luokka:Uzbekistanin kaupungit Luokka:Ympäristökatastrofit
Martin Galway

Martin Galway (s. 3. tammikuuta 1966) on brittiläinen pelimusiikin säveltäjä ja yksi tunnetuimmista Commodore 64:n SID-musiikin säveltäjistä. Rob Hubbardin ohella Martin Galwayta pidetään ensimmäisenä, joka teki huolellisia sävellyksiä pelimusiikin alalla. Molempien ensimmäiset tunnetummat kappaleet ovat peräisin vuodelta 1985. Galwayn ehkä kuuluisimmat sävellykset ovat peleistä Comic Bakery ja Rambo II. Comic Bakeryn musiikki on chiptune-genren arkkityyppi. Rambo II:n musiikki alkaa morse-koodituksella (jossa kerrotaan pelin tekijöiden nimet) ja jatkuu alati muuttuvana teemana. Pelialan yhtiöistä Oceanista tuli Galwayn tärkein työnantaja ja hän laati heille esimerkiksi latausmusiikit (versiot 1 ja 2), joita käytettiin eri pelien aikana. Ennen Commodore 64:lle siirtymistä Galway oli tehnyt musiikkia BBC Micron peleihin. Galway oli tiettävästi ensimmäinen, joka käytti digitoituja ääniä Commodore 64:lle tehdyssä pelissä. Tämä tapahtui vuonna 1987, kun Galway laati latausmusiikkia Arkanoidiin. Pelissä Kong Strikes Back (1985) hän käytti ns. arpeggio-efektiä tiettävästi ensimmäisenä (soinnun toteuttaminen yhdellä kanavalla soittamalla soinnun ääniä erittäin nopeina murtosointuina, jossa äänet eivät oikeasti soi samanaikaisesti, vaikka korva kuuleekin näin). == Tunnetuimpia kappaleita == * Arkanoid (latausmusiikki, 1987) * Combat School (1987) * Comic Bakery (1986) * Game Over (1987) * Green Beret (1986) * Ocean Loader version 1 & 2 (1985) * Parallax (1986) * Rambo II (1986) * Terra Cresta (1986) * Wizball (1987) == Aiheesta muualla == * Martin Galwayn haastattelu * Luokka:Videopelimuusikot Luokka:Brittiläiset muusikot Luokka:Vuonna 1966 syntyneet Luokka:Commodore 64 Luokka:Elävät henkilöt